Struisbaai special | Seegogga se Bloggie
← Kersfees, vakansietradisies en verandering.
In die wynboetiek- ‘n foto-uitdaging →
Posted on Desember 30, 2019	by seegogga
Dis die einde van 2019. En op Struisbaai is dit baie spesiaal, veral vandag.
Miskien is die belangrikste dat vandag n baie mooi dag was- die eerste een hierdie vakansie sonder ‘n stormsterk wind! Ons kon saam met skoonseun op sy jetski ry; vir Parrie (gemeenskaplike naam vir Skuitbaai se mak pylsterte) loer; met kleinseun op die strand speel; ‘n drankie gaan drink by die ou wrak….
Vandag is ook die dag van die rubberducks. Elke jaar op 30 Des kom die rubberducks volspoed hier aangejaag – deel van die Trans Agulhas resies van Nature’s Valley tot op die Gordonsbaai. Dis groot opwinding vir die jaers en ook vir vakansiegangers om te sien hoe die ouens jaag, uitspring en hardloop om eerste by die eindpunt te kom.
Terwyl ek hier tik, breek my man houtjies vir ons braai en hier op ons gras het nou sopas n ” brassband” aangekom. Elke jaar stap hulle so van huis tot huis om ons te “serenande” met Kersfees of Nuwe jaar. Dit is ‘n tradisie hier op Struisbaai wat al van my kinderjare af aankom en is sooo spesiaal. Dit vertel van gemoedelikheid, vrede en vakansie!
Moreaand is daar weereens ‘n onbeplande vuurwerkvertoning om van te droom op Struisbaai se sandplaat, en waarskynlik soos altyd ‘n paar jong manne wat in die lig van die vuurpyle gaan kaalnael see toe om te “skinnydip.”
Daar is waarskynlik ook soos altyd ‘n middernagdiens om die nuwe jaar in te lei.
Mag julle die ou jaar met ‘n lied in die hart uitgaan en die nuwe jaar met ‘n Nuwe Lied in die hart ingaan!
Groete en vrede in die jaar 2020 vir jou wat hier lees.
16 Responses to Struisbaai special
Desember 30, 2019 om 10:46 nm
Klink vir my idillies Seegogga. Ek wens jou ook ń fantastiese 2020 toe, vol vrede.
Desember 30, 2019 om 11:31 nm
Dit is! Is julle nie op Suiderstrand nie?
Desember 30, 2019 om 11:22 nm
Sjoe, die wind is omtrent erg vanjaar en ons het weer nie water nie, maar dis kleinigheid. Ek hoor daar het baie rubbaducks onttrek oor die see so stormagtig is.
Mag 2020 vir jou goed wees, liewe vriendin.
Desember 30, 2019 om 11:33 nm
Ek kan dit glo. Die see is rof! Maar ek hoor daar was baie aksue oo due strand. Kyk na d rubberduck video’s op Struisbaai fun
Desember 30, 2019 om 11:35 nm
Hier kraak die pype nou. 😁 23:35
Desember 30, 2019 om 11:42 nm
Desember 30, 2019 om 11:36 nm
Baie dankie Toortsie. ‘n Pragtige en geseënde jaar vir julle ook!
Desember 30, 2019 om 11:24 nm
Die brass band kom nie hier by ons verby nie, wel die sangers gewoonlik op oukersaand.
As ons gelukkig is, sal daar hopelik binne die volgende uur ‘n bietjie water kom. 😊
Desember 30, 2019 om 11:30 nm
Ai! Kom stort hier by ons- Proteastr10. warm water!
Desember 30, 2019 om 11:34 nm
Dankie. Ketel gekook. Te lekker gelê in bad met bietjie water. Hoop waterprobleem hierdie keer nie so lank nie. Ons het die eerste klomp dae ook nie water gehad nie.
Desember 30, 2019 om 11:41 nm
ja eerste keer was my arme vakansie gangers ook getref. Maar waarom dit vandag weer verkeerd is, weet ek nie.
Desember 31, 2019 om 7:22 vm
Klink lekker… onthou net ons het die rubber ducks spesiaal gisteroggend vir julle gestuur hier van Stilbaai af🤔
Desember 31, 2019 om 7:46 vm
Sowaar, né! Dankie Bontie. Geseënde nuwe jaar vir julle daar op Stilbaai.
Januarie 1, 2020 om 11:40 nm
Ai, die manne speel mooi musiek! Voorspoedige Nuwejaar!
Januarie 2, 2020 om 11:45 vm
Ag jinne dit klink so lekker. Hoop julle het dit vreeslik geniet
Januarie 3, 2020 om 12:50 vm
ons geniet dit nog steeds! Vannnaand het onsvers geelstert ol RnB se stoep gebraai
139 933 ste besoeker! Lekker lees.